ΓΡΑΠΤΗ ΕΡΩΤΗΣΗ E-1982/99

υποβολή: Cristiana Muscardini (UEN) προς την Επιτροπή

(5 Νοεμβρίου 1999)

Θέμα: Ασφάλεια στις πόλεις

Είναι κοινή άποψη ότι σε πολλές ευρωπαϊκές πόλεις το επίπεδο ασφάλειας μειώνεται δημιουργώντας φόβους και ανησυχίες στον πληθυσμό. στω και αν ο τομέας δεν εμπίπτει τελείως στις κοινοτικές αρμοδιότητες,

Μπορεί η Επιτροπή:

1. να παράσχει στατιστικά στοιχεία για το φαινόμενο;

2. να προτείνει στα κράτη μέλη να συνδέσουν τηλεματικώς με μία κεντρική επιχειρησιακή μονάδα των δυνάμεων δημόσιας ασφάλειας (οι τεχνολογίες είναι πλέον προσιτές σε όλους) τους δημοσίους εκείνουςπαλλήλους που εργάζονται στους δρόμους ή τους ιδιώτες που ασκούν ένα δημόσιο λειτούργημα όπως οι οδηγοί ταξί, ώστε να επισημαίνουν αμέσως, πιέζοντας ενδεχομένως απλώς ένα κουμπί, μία σοβαρή κατάσταση κινδύνου προκειμένου ναπάρξει άμεση παρέμβαση;

Απάντηση του κ. Vitorino εξ ονόματος της Επιτροπής

(3 Δεκεμβρίου 1999)

1. Όπως αναφέρει το Αξιότιμο Μέλος του Κοινοβουλίου, η συνθήκη του Άμστερνταμ δεν προβλέπει ρητά κοινοτική αρμοδιότητα σε θέματα ασφάλειας. Ωστόσο, στο πλαίσιο των συζητήσεων στο Ευρωπαϊκό Συμβούλιο του Τampere, οι αρχηγοί κρατών και κυβερνήσεων εξέφρασαν τη βούλησή τους για την προώθηση εθνικών προγραμμάτων πρόληψης της εγκληματικότητας. Τούτο θα καταστεί δυνατό μέσω της ανταλλαγής απόψεων σχετικά με τις αποτελεσματικότερες λύσεις και την ενίσχυση των δικτύων συνεργασίας. Η συνεργασία αυτή μπορεί να έχει ως προτεραιότητες τη νεανική εγκληματικότητα, την αστική εγκληματικότητα καθώς και εκείνη που έχει σχέση με τα ναρκωτικά. Για τον σκοπό αυτό, ζητήθηκε να μελετηθεί η δυνατότητα ενός προγράμματος που θα χρηματοδοτείτο από την Κοινότητα.

Η συγκέντρωση στατιστικών στοιχείων σχετικά με τα φαινόμενα εγκληματικότητας πραγματοποιείται σήμερα αυτόνομα από τα κράτη μέλη, σύμφωνα με τα κριτήρια που εφαρμόζει το κάθε ένα βάσει της εσωτερικής του νομοθεσίας. Ως εκ τούτου, η εξέταση και η συγκριτική ανάλυση των διαθέσιμων στοιχείων δεν είναι προς το παρόν δυνατή. Η Επιτροπή κρίνει αναγκαίο να αντιδράσει έναντι αυτής της ανάγκης και πρόκειται να προτείνει ένα σχέδιο προγράμματος με το όνομα EUCLID, το οποίο έχει ως στόχο να παράσχει στην Ένωση ένα μέσο που θα περιλαμβάνει τη σύγκριση των αστυνομικών και δικαστικών ποινικών στατιστικών στοιχείων. Το μέσο αυτό αφού εγκριθεί από το Συμβούλιο μετά από διαβούλευση με το Κοινοβούλιο θα εξελιχθεί κατά τα προσεχή έτη σε στενή σύνδεση με τις εθνικέςπηρεσίες των δύο προαναφερθέντων τομέων, με το Eurostat και την Ευρωπόλ.

2. Η Επιτροπή λαμβάνειπόψη της την άποψη που εξέφρασε το Αξιότιμο Μέλος του Κοινοβουλίου για τη σύνδεση των δημοσίων λειτουργών με ένα κέντρο κινητοποίησης των σωμάτων ασφαλείας όπου θα λαμβάνονται πληροφορίες για εγκληματικές πράξεις τη στιγμή που αυτές συμβαίνουν. Υπενθυμίζει ότι σε όλα τα κράτη μέληπάρχει ένας ενιαίος αριθμός συναγερμού (το 112) και ένας ενιαίος αριθμός προς αποκλειστική χρήση των αστυνομικώνπηρεσιών. Η πρόταση ενός ειδικού αριθμού προς αποκλειστική χρήση ορισμένων επαγγελματιών όπως προτείνει το Αξιότιμο Μέλος του Κοινοβουλίου, θα πρέπει να αναλυθεί σε βάθος, ώστε να αξιολογηθούν τα πλεονεκτήματα και μειονεκτήματά του.

Σε ένα πρώτο στάδιο, θα ήταν αναμφισβήτητα σκόπιμη η εξέταση των πειραματικών εφαρμογών που έχουν ήδη πραγματοποιηθεί σε ορισμένα κράτη μέλη και ενδεχομένως η ενθάρρυνση της ενημέρωσης σχετικά με τέτοια μέτρα, τα οποία θα πρέπει να ληφθούν σε τοπικό επίπεδο και να εφαρμοσθούν κατόπιν κοινής συμφωνίας μεταξύ των διαφόρων ενδιαφερομένων εταίρων. Το κοινό πρόγραμμα Oisin θα μπορούσε ενδεχομένως να ενθαρρύνει την αξιολόγηση τέτοιων μέτρων. Επί αυτής της βάσης, η Επιτροπή θα πρέπει ακολούθως να αξιολογήσει εάν τα μέτρα αυτά μπορούν να προταθούν για ευρύτερη εφαρμογή στο πλαίσιο μίας σφαιρικής αντιμετώπισης της πρόληψης της εγκληματικότητας.